นลท.ฉวยเก็บของถูกช่วงหลุดแนวต้าน 1,620 จุด หนุนSETปิดพุ่ง13จุด แนะจับตาประชุมกนง.พรุ่งนี้
นลท.ฉวยเก็บของถูกช่วงหลุดแนวต้าน 1,620 จุด หนุนSETปิดพุ่ง13จุด แนะจับตาประชุมกนง.พรุ่งนี้ โดยดัชนีปิดตลาดวันนี้ ที่ระดับ 1,630.09 จุด บวก 12.52 จุด หรือ 0.77% มูลค่าการซื้อขาย 3.65 หมื่นล้านบาท
19 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,630.09 จุด บวก 12.52 จุด หรือ 0.77% มูลค่าการซื้อขาย 3.65 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้เป็นภาพของการฟื้นตัวในระยะสั้นหลังจากที่ได้ย่อตัวลงมาในช่วงก่อนหน้านี้ และเข้าสู่โซนที่ราคาถูกในเชิงพื้นฐาน คือ ดัชนีฯต่ำกว่าระดับ 1,620 จุด และตลาดฯยังได้แรงหนุนจากความคืบหน้าโครงการไฮสปีดเชื่อม 3 สนามบิน
ด้านตลาดหุ้นในภูมิภาคเอเชียวันนี้ส่วนใหญ่จะพักตัวในช่วงรอดูการประชุมธนาคารกลางสหรัฐ (เฟด) ซึ่งคาดว่าจะคงอัตราดอกเบี้ย แต่ให้รอดูว่าจะมีการส่งสัญญาณการชะลอการปรับขึ้นอัตราดอกเบี้ยหรือไม่ จากเดิมที่ว่าจะปรับขึ้น 2 ครั้งในปีนี้ แต่ในส่วนของ “โนมูระฯ” คาดว่าเฟดคงจะไม่ปรับขึ้นอัตราดอกเบี้ยในปีนี้ และปีหน้า
แนวโน้มการลงทุนในวันพรุ่งนี้ (20 มี.ค.) นายกรภัทร กล่าวว่า ตลาดฯคงจะฟื้นตัวในกรอบ โดยมีแนวรับ 1,620 จุด ส่วนแนวต้าน 1,643-1,650 จุด พร้อมให้ติดตามการประชุมคณะกรรมการนโยบายการเงิน (กนง.) ในวันพรุ่งนี้ด้วย โดยคาดว่าจะคงอัตราดอกเบี้ย และให้ติดตามแนวโน้มเศรษฐกิจไทยจากทางธนาคารแห่งประเทศไทย (ธปท.) ด้วย
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 1,953.87 ล้านบาท ปิดที่ 48.50 บาท เพิ่มขึ้น 0.75 บาท
PTTEP มูลค่าการซื้อขาย 1,639.70 ล้านบาท ปิดที่ 122 บาท เพิ่มขึ้น 2 บาท
CPALL มูลค่าการซื้อขาย 1,428.96 ล้านบาท ปิดที่ 75.50 บาท เพิ่มขึ้น 1.25 บาท
KBANK มูลค่าการซื้อขาย 1,389.07 ล้านบาท ปิดที่ 191 บาท เพิ่มขึ้น 2 บาท
PTTGC มูลค่าการซื้อขาย 1,351.77 ล้านบาท ปิดที่ 68 บาท เพิ่มขึ้น 0.50 บาท
 
ตลาดหุ้นเอเชีย
